pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-ประชุมบอร์ด กพฐ.
วันอังคารที่ 13 สิงหาคม 2562
ประชุมบอร์ด กพฐ.
นายณัฏฐพล ทีปสุวรรณ รัฐมนตรีว่าการกระทรวงศึกษาธิการ มอบนโยบายในการประชุมคณะกรรมการการศึกษาขั้นพื้นฐาน (กพฐ.)
เมื่อวันศุกร์ที่ 9 สิงหาคม 2562 นายณัฏฐพล ทีปสุวรรณ รัฐมนตรีว่าการกระทรวงศึกษาธิการ มอบนโยบายในการประชุมคณะกรรมการการศึกษาขั้นพื้นฐาน (กพฐ.) โดยมี รศ.ดร.เอกชัย กี่สุขพันธ์ ประธานคณะกรรมการการศึกษาขั้นพื้นฐาน (กพฐ.) พร้อมด้วยนายสุเทพ ชิตยวงษ์ เลขาธิการคณะกรรมการการศึกษาขั้นพื้นฐาน, คณะกรรมการการศึกษาขั้นพื้นฐาน และผู้บริหารสํานักงานคณะกรรมการการศึกษาขั้นพื้นฐาน ร่วมรับฟังนโยบาย ณ ห้องประชุม สพฐ. 1 อาคาร สพฐ. 4
รมว.ศึกษาธิการ กล่าวว่า ถือเป็นโอกาสแรกที่ได้มอบนโยบายและแนวทางการดําเนินงานด้านการศึกษาขั้นพื้นฐานให้กับคณะกรรมการการศึกษาขั้นพื้นฐานทุกท่าน โดยได้นําแนวนโยบายของรัฐบาลมาต่อยอดเป็นแนวทางของกระทรวงศึกษาธิการ (ศธ.) เพราะการศึกษาไทยเป็นวาระแห่งชาติ ที่จะสร้างคนที่มีคุณภาพให้กับประเทศ โดยการวางแผนและแนวทางอย่างเป็นระบบและมีประสิทธิภาพ พร้อมแสดงให้ประชาชนเห็นว่าการศึกษาจะช่วยพัฒนาประเทศได้อย่างไร เมื่อนั้นทุกคนก็จะให้ความร่วมมือและร่วมกันพัฒนาการศึกษาในด้านต่าง ๆ มากขึ้น
โดยสิ่งสําคัญอันดับต้น ๆ คือการพัฒนาครูให้มีคุณภาพ เมื่อครูมีคุณภาพก็จะส่งผลต่อฐานเงินเดือนครูติดอันดับ Top 5 ของอาชีพที่มีเงินเดือนสูงสุดในประเทศไทย ซึ่งจะเป็นอีกหนึ่งแรงจูงใจให้คนเก่งเลือกเรียนครูมากขึ้น ศธ. จึงต้องมีระบบการสร้างและพัฒนาครูที่มีประสิทธิภาพ ทันสมัยต่อสถานการณ์โลก ไม่รบกวนชั่วโมงสอน และสามารถวัดและประเมินผลได้ พร้อมกับพัฒนาศักยภาพการสอนขั้นพื้นฐานของครูให้เท่ากัน ไม่ว่าครูคนนั้นจะอยู่ในพื้นที่ห่างไกล พื้นที่ชายขอบ หรืออยู่ในเมืองก็ตาม สิ่งสําคัญที่หลีกเลี่ยงไม่ได้ในยุคดิจิทัล คือ ความรู้และทักษะภาษาอังกฤษ (Conversational English) เพื่อใช้ในการสืบค้นข้อมูลต่าง ๆ การเตรียมเนื้อหาและสื่อการสอน เป็นต้น ในส่วนของสถานศึกษาจะต้องจัดทําข้อมูลพื้นฐานทุกด้านให้เป็นปัจจุบัน พร้อมสื่อสารและสร้างการรับรู้ภายในอย่างทั่วถึง เพื่อนํามาใช้ประโยชน์ในการพัฒนาได้ทันที
สําหรับการวางแผนการจัดทํางบประมาณในแต่ละปี ควรวางแผนอย่างมีเป้าหมาย โดยเฉพาะอย่างยิ่ง ในปีงบประมาณ 2564 ที่จะมีการบูรณาการงบประมาณของ ศธ. ทั้งระบบ เชื่อมโยงกับฐานข้อมูลของทุกหน่วยงานใน ศธ. และหน่วยงานที่เกี่ยวข้อง เพื่อลดความซ้ําซ้อนและเกิดความคุ้มค่าในการจัดสรรงบประมาณต่อเด็กและโรงเรียนมากที่สุด อาทิ จํานวนเด็ก ที่สอดคล้องเชื่อมโยงกับฐานข้อมูลของ ศธ. และกระทรวงมหาดไทย เป็นต้น ซึ่งเชื่อว่า ศธ. และหน่วยงานในพื้นที่มีฐานข้อมูลอยู่แล้ว ไม่ว่าจะเป็น ศึกษาธิการภาค ศึกษาธิการจังหวัด สํานักงานเขตพื้นที่การศึกษาประถมศึกษา/มัธยมศึกษา แต่อาจจะต้องตรวจสอบความถูกต้อง และปรับปรุงให้ทันสมัย เพื่อเป็นการประเมินผลการทํางานของหน่วยงานไปในตัวด้วย
รมว.ศึกษาธิการ กล่าวว่า "เราทุกคนคือส่วนสําคัญในการพลิกประวัติศาสตร์การศึกษาไทย และร่วมปฏิรูปการศึกษาของประเทศไปพร้อม ๆ กัน เพื่อให้เด็กทุกคนได้พัฒนาตนเองอย่างเต็มศักยภาพ ทั้งเด็กปกติ เด็กด้อยและขาดโอกาส ไปจนถึงเด็กที่มีความต้องการจําเป็นพิเศษ เพื่อให้ทุกคนได้รับการศึกษาพื้นฐานอย่างเท่าเทียมกันทั้งประเทศ" อย่างไรก็ตาม ตนมีความยินดีรับฟังปัญหาที่เกิดขึ้นในแต่ละพื้นที่ เพราะเข้าใจดีว่า การพัฒนาทุกอย่างต้องเจอปัญหา และปัญหาในแต่ละพื่นที่ก็มีสภาพและบริบทแตกต่างกันไป
อรพรรณ ฤทธิ์มั่น: สรุป
นวรัตน์ รามสูต: เรียบเรียง
ยุทธพงศ์ เลือกกลั่นดี: ถ่ายภาพ
กลุ่มประชาสัมพันธ์ สร.ศธ.: รายงาน
รัฐบาลไทย-ข่าวทำเนียบรัฐบาล-ผู้ช่วยรัฐมนตรีประจำกระทรวงแรงงาน รุกจัดกิจกรรมส่งเสริมสุขภาพป้องกันโรค [กระทรวงแรงงาน]
วันอังคารที่ 17 มีนาคม 2563
ผู้ช่วยรัฐมนตรีประจํากระทรวงแรงงาน รุกจัดกิจกรรมส่งเสริมสุขภาพป้องกันโรค [กระทรวงแรงงาน]
ลงพื้นที่ในสถานประกอบการจังหวัดนครปฐม แนะให้ความรู้เรื่อง “รู้จริงโรคโควิด 19 ไปกับประกันสังคม”
เมื่อวันที่ 17 มีนาคม 2563ดร.ดวงฤทธิ์ เบ็ญจาธิกุล ชัยรุ่งเรือง ผู้ช่วยรัฐมนตรีประจํากระทรวงแรงงานได้เป็นประธานการจัดกิจกรรมในโครงการ “ส่งเสริมสุขภาพเชิงรุกในสถานประกอบการ” ณ บริษัท ยูไนเต็ด ไวน์เนอรี่ แอนด์ ดิสทิลเลอรี่ จํากัด ตําบลนครชัยศรี อําเภอนครชัยศรี จังหวัดนครปฐม โดยมีนางพิศมัย นิธิไพบูลย์ ผู้ตรวจราชการกรม นายชัยยุทธ หุ่นเจริญ ปลัดอาวุโสอําเภอนครชัยศรี คุณสิริเกียรติ พลอาสา ผู้จัดการโรงงานอาวุโส และนางสาวอุษา ธีระวิทยเลิศ ประกันสังคมจังหวัดนครปฐม พร้อมเจ้าหน้าที่ให้การต้อนรับ
ดร.ดวงฤทธิ์ เบ็ญจาธิกุล ชัยรุ่งเรือง ผู้ช่วยรัฐมนตรีประจํากระทรวงแรงงานกล่าวกับสื่อมวลชนว่าหม่อมราชวงศ์จัตุมงคล โสณกุล รัฐมนตรีว่าการกระทรวงแรงงานได้มีความห่วงใย ลูกจ้าง ผู้ประกันตน ที่อยู่ในระบบประกันสังคม จากสถานการณ์การแพร่ระบาดอย่างรวดเร็วและรุนแรงของโรคติดต่อเชื้อไวรัส COVID-19 ที่เกิดขึ้นในขณะนี้ จึงมีนโยบายให้หน่วยงานในสังกัดกระทรวงแรงงาน ให้ความสําคัญ ต่อสุขภาพอนามัยและความปลอดภัยของ ลูกจ้าง ผู้ประกันตน ขณะเดียวกันได้สั่งการให้สํานักงานประกันสังคมทั่วประเทศ ให้ความรู้ป้องกันโรคติดต่อเชื้อไวรัส COVID-19 และคําแนะนําเรื่องสิทธิประโยชน์แก่ลูกจ้าง ผู้ประกันตน อย่างไรก็ดีการจัดกิจกรรมในวันนี้ มีวัตถุประสงค์เพื่อขับเคลื่อนนโยบายการบริการส่งเสริมสุขภาพ ที่มีการพัฒนารูปแบบกิจกรรมเกี่ยวกับการดูแลสุขภาพตนเองและการลดความเสี่ยง โดยจะกระตุ้นให้ผู้ประกันตนหันมาสนใจสุขภาพมากยิ่งขึ้น โดยได้รับความร่วมมือจาก บริษัท ยูไนเต็ด ไวน์เนอรี่ แอนด์ ดิสทิลเลอรี่ จํากัด จัดกิจกรรมส่งเสริมสุขภาพป้องกันโรคในสถานประกอบการ พร้อมให้ความรู้เรื่อง “รู้จริงโรคโควิด 19 ไปกับประกันสังคม” ซึ่งภายในงานจัดให้มีการคัดกรองและแจกหน้ากากอนามัยให้กับผู้เข้าอบรมจํานวน 50 คน และมีการบรรยายให้ความรู้เรื่อง “การส่งเสริมและป้องกันโรคอันเนื่องจาก การทํางาน” โดยแพทย์จากโรงพยาบาลนครชัยศรี และการให้ความรู้เรื่องเกี่ยวกับโรค COVID-19 โดยแพทย์หญิงนิธยาพร ลิมปะพันธุ์ ผู้อํานวยการศูนย์ฟื้นฟูสมรรถภาพคนงานภาค 1 จังหวัดปทุมธานีอีกด้วย
รัฐบาลไทย-ข่าวทำเนียบรัฐบาล-พม. จัดงาน บ้านของเรา ก้าวไปด้วยกัน ช่วยผู้มีรายได้น้อยด้วยบ้านเช่า บ้านถูกทั่วไทย
วันจันทร์ที่ 24 กุมภาพันธ์ 2563
พม. จัดงาน บ้านของเรา ก้าวไปด้วยกัน ช่วยผู้มีรายได้น้อยด้วยบ้านเช่า บ้านถูกทั่วไทย
พม. จัดงาน บ้านของเรา ก้าวไปด้วยกัน ช่วยผู้มีรายได้น้อยด้วยบ้านเช่า บ้านถูกทั่วไทย
วันนี้ (23 ก.พ. 63) เวลา 10.30 น. ที่การเคหะแห่งชาติ สํานักงานใหญ่ เขตบางกะปิ กรุงเทพฯ นายจุติ ไกรฤกษ์ รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.) เป็นประธานเปิดงาน บ้านของเรา ก้าวไปด้วยกัน พร้อมส่งมอบสัญญาเช่าให้แก่ผู้ได้สิทธิ์เช่า เพื่อเป็นการช่วยเหลือประชาชนผู้มีรายได้น้อยที่ไม่สามารถซื้อบ้านเป็นของตนเอง ให้ได้มีโอกาสและทางเลือกในการเข้าถึงที่อยู่อาศัย อีกทั้งเป็นการช่วยลดรายจ่ายภาคครัวเรือนจากการเช่าบ้านราคาสูง ด้วยโครงการเช่าบ้านราคาพิเศษกับการเคหะแห่งชาติ (กคช.) ที่ครอบคลุมทุกพื้นที่ทั่วประเทศ โดยมี ดร.ธัชพล กาญจนกูล ผู้ว่าการการเคหะแห่งชาติ กล่าวรายงาน
นายจุติ กล่าวว่า รัฐบาลได้มอบหมายให้กระทรวงการพัฒนาสังคมและความมั่นคงของมนุษย์ (พม.) ดําเนินการกําหนดกรอบการพัฒนาที่อยู่อาศัยระยะยาวของประเทศ เพื่อเป็นแนวทางการพัฒนาคุณภาพชีวิตด้านการอยู่อาศัยของประชาชน ซึ่งสอดคล้องกับยุทธศาสตร์ชาติ 20 ปี โดยมีเป้าหมายให้คนไทยทุกคนได้มีที่อยู่อาศัยถ้วนทั่วในปี 2579 ด้วยปริมาณที่อยู่อาศัยที่กลุ่มเป้าหมายสามารถรับภาระได้ (Affordable housing for all) อย่างเพียงพอ และมีคุณภาพได้มาตรฐาน ถูกสุขลักษณะ เป็นมิตรกับสิ่งแวดล้อมในชุมชน ด้วยสภาพแวดล้อมที่ดีและใช้ทรัพยากรอย่างคุ้มค่า อีกทั้งตั้งอยู่ในชุมชนที่มีสาธารณูปโภค และสาธารณูปการที่เหมาะสมเพียงพอต่อการอยู่อาศัย มีการบริหารจัดการที่มีประสิทธิภาพและต่อเนื่อง ภายใต้กระบวนการมีส่วนร่วมของทุกภาคส่วน
นายจุติ กล่าวต่อไปว่า จากนโยบายด้านการพัฒนาและการสร้างความเข้มแข็งจากฐานรากของรัฐบาล ที่ต้องการแก้ไขปัญหาที่อยู่อาศัย กระทรวง พม. โดย กคช. ได้ขับเคลื่อนงานด้านที่อยู่อาศัยเพื่อพัฒนาคุณภาพชีวิตของผู้มีรายได้น้อย โดยต้องการให้ประชาชนได้มีที่อยู่อาศัยที่มีความมั่นคง ปลอดภัย มีสิ่งอํานวยความสะดวกที่ทันสมัย และมีสภาพแวดล้อมที่ดี ทั้งนี้ จึงได้ดําเนินโครงการ บ้านถูกทั่วไทย โดยจัดโปรโมชั่นพิเศษ เช่าทั่วไทย ในราคาเริ่มต้น 999 บาทต่อเดือน อัตราค่าเช่าขึ้นอยู่กับศักยภาพของโครงการ สัญญาเช่า 1 ปี ต่อสัญญาทุกปี ซึ่งได้คัดเลือกโครงการคุณภาพ จํานวน 10,000 หน่วยทั่วประเทศ ให้ประชาชนผู้มีรายได้น้อยที่ไม่สามารถซื้อบ้านเป็นของตนเอง ให้ได้มีโอกาสและทางเลือกในการเข้าถึงที่อยู่อาศัย
นายจุติ กล่าวเพิ่มเติมว่า สําหรับ โครงการ บ้านถูกทั่วไทย ได้เปิดให้ประชาชนจองสิทธิตั้งแต่วันที่ 9 มกราคม ถึง 30 มิถุนายน 2563 โดยเปิดจองผ่านระบบออนไลน์ ซึ่งได้รับการตอบรับจากประชาชนจํานวนมาก ด้วยยอดจองโครงการฯ ณ ปัจจุบัน จํานวนกว่า 17,000 หน่วย ทั้งนี้ หากผู้เช่ามีความประสงค์จะซื้อในภายหลัง สามารถเปลี่ยนสัญญาเช่ามาซื้อได้ ตามเงื่อนไขที่ กคช. ทั้งนี้ งานบ้านของเรา ก้าวไปด้วยกัน ในวันนี้ เปิดให้ประชาชนทําสัญญาเช่าจนถึงวันที่ 25 กุมภาพันธ์ 2563 ณ การเคหะแห่งชาติ สํานักงานใหญ่ นอกจากนี้ กคช. ได้จัดพิธีมอบสัญญาเช่าโครงการบ้านเช่าราคาพิเศษให้แก่ผู้เช่า และจับสลากรายชื่อผู้ที่ได้สิทธิ์ในบ้านตัวอย่าง โครงการรังสิต คลอง 2 ซึ่งเป็นโครงการที่ได้รับการจองจากประชาชนเป็นจํานวนมาก
รัฐบาลไทย-ข่าวทำเนียบรัฐบาล-สธ. ห่วงประชาชนอากาศแปรปรวน หนาวอีกระลอกเสี่ยงเจ็บป่วยง่าย แนะดูแลร่างกายให้อบอุ่น
วันพฤหัสบดีที่ 25 มกราคม 2561
สธ. ห่วงประชาชนอากาศแปรปรวน หนาวอีกระลอกเสี่ยงเจ็บป่วยง่าย แนะดูแลร่างกายให้อบอุ่น
กระทรวงสาธารณสุข ห่วงประชาชนสภาพอากาศแปรปรวน
กระทรวงสาธารณสุข ห่วงประชาชนสภาพอากาศแปรปรวน เตรียมรับมืออากาศหนาวเย็นลงอีกระลอก แนะประชาชนดูแลร่างกายให้อบอุ่น รวมทั้งในพื้นที่มีปัญหาฝุ่นละอองขนาดเล็กหนาแน่นในอากาศ โดยเฉพาะผู้สูงอายุ เด็กเล็ก ผู้มีโรคประจําตัว สวมหน้ากากอนามัยเมื่อออกนอกอาคาร
วันนี้ (25 มกราคม 2561) นายแพทย์โอภาส การย์กวินพงศ์ รองปลัดกระทรวงสาธารณสุขและโฆษกกระทรวงสาธารณสุขให้สัมภาษณ์ว่า นายแพทย์เจษฎา โชคดํารงสุข ปลัดกระทรวงสาธารณสุข มีความห่วงใยสุขภาพประชาชนเนื่องจากขณะนี้ประเทศไทยมีอากาศแปรปรวน จะหนาวเย็นอีกครั้ง ร่างกายอาจปรับตัวไม่ทัน ส่งผลให้เจ็บป่วยง่ายขึ้น โดยเฉพาะกลุ่มที่ร่างกายมีภูมิต้านทานน้อยผู้สูงอายุ เด็กเล็ก และผู้มีโรคเรื้อรังประจําตัว เช่น โรคหัวใจ เบาหวาน และความดันโลหิตสูง
นายแพทย์โอภาสกล่าวต่อว่าขอให้ประชาชนดูแลสุขภาพตนเองเพื่อป้องกันโรคที่พบบ่อยในช่วงอากาศหนาวเย็นจากสภาพอากาศที่เปลี่ยนแปลงเช่น ปอดบวม ไข้หวัด ไข้หวัดใหญ่ เป็นต้นโดยรักษาความอบอุ่นของร่างกายสวมเสื้อผ้าหนาๆ และเครื่องกันหนาว รับประทานอาหารที่มีประโยชน์ ออกกําลังกายอย่างเหมาะสม หลีกเลี่ยงการอยู่ในที่แออัด หากเป็นหวัด ควรนอนพักที่บ้าน ล้างมือบ่อยๆ เพื่อป้องกันการแพร่กระจายของเชื้อโรค มีไข้สูง กินยาลดไข้แล้วไม่ดีขึ้นภายใน 2 วัน ให้รีบพบแพทย์รับการรักษาทันที ป้องกันภาวะแทรกซ้อนส่วนผู้ที่มีโรคประจําตัวเช่น เบาหวาน ความดันโลหิตสูง โรคหัวใจ หอบหืด เป็นต้น ควรหมั่นตรวจเช็คค่าความดันโลหิต ระดับน้ําตาลในเลือด และควบคุมน้ําหนักตัวให้อยู่ในเกณฑ์ที่เหมาะสม รับประทานยาตามที่แพทย์สั่งอย่างเคร่งครัด
ทั้งนี้ ข้อมูลสํานักระบาดวิทยา กรมควบคุมโรค ในปี 2560 พบผู้ป่วยโรคไข้หวัดใหญ่ 199,391 ราย เสียชีวิต 55 ราย กลุ่มอายุที่พบมากที่สุดคือ 15-24 ปี รองลงมาคือ 35-44 ปี และ25-34 ปี ส่วนโรคปอดบวม พบผู้ป่วย 267,741 ราย เสียชีวิต 266 ราย พบมากที่สุดในกลุ่มผู้สูงอายุ 65 ปีขึ้นไป รองลงมาคือ อายุ 55-64 ปี และอายุ 1 ปี
“ในช่วงนี้ภาคใต้จะมีฝนเพิ่มมากขึ้นและมีฝนตกหนักในบางแห่ง ทําให้อากาศมีความชื้นสูง หากมีบุคคลในครอบครัวป่วยเป็นไข้หวัด ให้นอนพักอย่างเต็มที่ ใช้ผ้าปิดปากและจมูกเวลาไอ จาม เพื่อป้องกันการแพร่เชื้อสู่ผู้อื่น หากอาการยังไม่ดีขึ้นภายใน 2 วัน ขอให้ไปพบเจ้าหน้าที่สาธารณสุขใกล้บ้าน นอกจากนี้ ประชาชนที่อาศัยอยู่ในพื้นที่ที่มีค่าฝุ่นละอองขนาดเล็กหนาแน่นในอากาศ ขอให้สวมหน้ากากอนามัย หลีกเลี่ยงการออกกําลังกายหรือทํางานหนักกลางแจ้ง โดยเฉพาะกลุ่มเสี่ยง และผู้ที่มีโรคประจําตัว เช่น โรคระบบทางเดินหายใจ หอบหืด ภูมิแพ้ ถุงลมโป่งพอง และโรคเกี่ยวกับหัวใจและหลอดเลือด หากมีอาการผิดปกติให้ไปพบแพทย์ใกล้บ้าน หากประชาชนมีข้อสงสัยสอบถามข้อมูลได้ที่สายด่วนกรมควบคุมโรค โทร.1422” นายแพทย์โอภาสกล่าว
รัฐบาลไทย-ข่าวทำเนียบรัฐบาล-รมว.พม. ยืนยันของบริจาคถึงมือกลุ่มเป้าหมายเดือดร้อนจากโรคโควิด-19 อย่างแน่นอน
วันศุกร์ที่ 12 มิถุนายน 2563
รมว.พม. ยืนยันของบริจาคถึงมือกลุ่มเป้าหมายเดือดร้อนจากโรคโควิด-19 อย่างแน่นอน
รมว.พม. ยืนยันของบริจาคถึงมือกลุ่มเป้าหมายเดือดร้อนจากโรคโควิด-19 อย่างแน่นอน
วันนี้ (12 มิ.ย. 63) เวลา 14.30 น. ที่บริเวณโถงชั้น 1 กระทรวงการพัฒนาสังคมและความมั่นคงของมนุษย์ สะพานขาว ถนนกรุงเกษม กรุงเทพฯ นายจุติ ไกรฤกษ์ รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.) รับมอบสิ่งของบริจาคจากองค์กรภาคส่วนต่างๆ รวมทั้งภาคประชาชน ได้แก่ 1. บริษัทซีพีแรม จํากัด (สํานักงานใหญ่) โดย นายปิยโชค ปิยางสุ รองกรรมการผู้จัดการ บริษัทซีพีแรม จํากัด บริจาคข้าวกล่องพร้อมรับประทาน จํานวน 5,120 กล่อง อาหารว่าง จํานวน 5,500 ชิ้น 2. บริษัท แอ๊บบอต ลาบอแรตอรีส (ประเทศไทย) จํากัด โดยนายอทิตยา คาปัวร์ กรรมการผู้จัดการ กลุ่มธุรกิจประเทศไทยและอินโดจีน บริจาคผลิตภัณฑ์อาหารเสริม Ensure Vanilla ขนาด 150 กรัม จํานวน 267 ลัง รวม 4,000 กล่อง และ 3. ชมรม ปรม. สถาบันพระปกเกล้า โดย พลอากาศเอก วีรวิท คงศักดิ์ ประธานชมรมฯ บริจาคชุดเครื่องอุปโภคและบริโภค จํานวน 200 ชุด เพื่อนําไปจัดทําถุงยังชีพสําหรับส่งมอบให้กับกลุ่มเป้าหมายและประชาชนที่เดือดร้อนจากการแพร่ระบาดของโรคติดเชื้อไวรัสโคโรนา 2019 (โควิด-19) ภายใต้โครงการ พม. ห่วงใย สู้ภัยโควิด ของศูนย์รับบริจาคกระทรวงการพัฒนาสังคมและความมั่นคงของมนุษย์ (พม.)
นายจุติ กล่าวว่า สําหรับเดือนมิถุนายนนี้ นับเป็นเดือนที่ 3 ของการปิดประเทศ หรือ Lock Down เพื่อป้องกันการแพร่ระบาดของโรคโควิด-19 และเชื่อว่าจะส่งผลกระทบมากขึ้นเรื่อยๆ โดยเฉพาะต่อประชาชนกลุ่มเป้าหมายและผู้มีรายได้น้อย ขณะนี้ กระทรวง พม. ได้ลงพื้นที่สํารวจและค้นหาพี่น้องประชาชนที่มีความยากลําบากทั้งในพื้นที่ กทม. รวมทั้งต่างจังหวัดทั่วประเทศ โดยพัฒนาสังคมและความมั่นคงของมนุษย์จังหวัด (พมจ.) โดยในแต่ละวันมีการนําเสนอข่าวตามสื่อออนไลน์ พบว่ามีประชาชนกําลังประสบความยากลําบากมากกว่า 200 ราย ทั้งนี้ กระทรวง พม. จึงได้นําสิ่งของบริจาคต่างๆ ไปมอบให้กับครอบครัวที่ยากลําบากจริงๆ โดยกระจายไปอย่างทั่วถึง รวมทั้งครอบครัวแหว่งกลางและครอบครัวแม่เลี้ยงเดี่ยวที่กําลังเดือดร้อนในขณะนี้ อีกทั้งการมอบอาหารคุณภาพให้กับผู้สูงอายุเพื่อสุขภาพที่ดี อย่างไรก็ตาม ผู้บริจาคสามารถลงพื้นที่ร่วมกับกระทรวง พม. เพื่อตรวจสอบว่าสิ่งของบริจาคจะส่งมอบถึงมือประชาชนกลุ่มเป้าหมายอย่างแน่นอน
นายจุติ กล่าวเพิ่มเติมว่า ในนามของรัฐบาล ตนต้องขอขอบคุณผู้ที่มาบริจาคทุกท่าน เราได้เห็นน้ําใจของคนไทยที่ไม่ทิ้งกันและมีความห่วงใยช่วยเหลือกันในยามวิกฤติ ถ้าทุกคนช่วยเหลือกัน ย่อมก่อให้เกิดผลสําเร็จที่จะทําให้คนไทยทุกคนสามารถก้าวข้ามวิกฤตินี้ไปได้
รัฐบาลไทย-ข่าวทำเนียบรัฐบาล-รมต. นร. นายเทวัญ ฯ ร่วมกิจกรรมวันครบรอบ 148 ปี แห่งมรณกาล สมเด็จพุฒาจารย์ (โต พฺรหฺมรํสี) แจกสิ่งของแก่ประชาชนผู้ประสบความยากลำบากจากสถานการณ์โควิด-19 ที่โรงทานวัดระฆังโฆสิตาราม
วันจันทร์ที่ 22 มิถุนายน 2563
รมต. นร. นายเทวัญ ฯ ร่วมกิจกรรมวันครบรอบ 148 ปี แห่งมรณกาล สมเด็จพุฒาจารย์ (โต พฺรหฺมรํสี) แจกสิ่งของแก่ประชาชนผู้ประสบความยากลําบากจากสถานการณ์โควิด-19 ที่โรงทานวัดระฆังโฆสิตาราม
รมต. นร. นายเทวัญ ฯ ร่วมกิจกรรมวันครบรอบ 148 ปี แห่งมรณกาล สมเด็จพุฒาจารย์ (โต พฺรหฺมรํสี) แจกสิ่งของแก่ประชาชนผู้ประสบความยากลําบากจากสถานการณ์โควิด-19 ที่โรงทานวัดระฆังโฆสิตาราม
วันนี้(22มิถุนายน2563)เวลา17.00น.นายเทวัญลิปตพัลลภรัฐมนตรีประจําสํานักนายกรัฐมนตรีพร้อมด้วยนายณัฏฐชัยศรีรุ่งสุขพินิจที่ปรึกษารัฐมนตรีประจําสํานักนายกรัฐมนตรีและนายธงชัยลืออดุลย์เลขานุการรัฐมนตรีประจําสํานักนายกรัฐมนตรีเดินทางไปร่วมกิจกรรม“วันครบรอบ148ปีแห่งมรณกาลสมเด็จพุฒาจารย์(โตพฺรหฺมรํสี)”ณวัดระฆังโฆสิตารามแขวงบางกอกน้อยกรุงเทพมหานครโดยมีศิษยานุศิษย์ได้ร่วมสมทบทุนเพื่อจัดซื้อสิ่งของสนับสนุนโรงทานวัดระฆังฯตามพระบัญชาของสมเด็จพระอริยวงศาคตญาณสมเด็จพระสังฆราชสกลมหาสังฆปริณายกที่ทรงโปรดให้วัดที่มีศักยภาพจัดตั้งโรงทานช่วยเหลือประชาชนผู้ประสบความยากลําบากจากสถานการณ์แพร่ระบาดของเชื้อไวรัสโควิด-19
เมื่อรัฐมนตรีประจําสํานักนายกรัฐมนตรีและคณะเดินทางถึง ได้เข้ากราบสักการะพระรูปเหมือนสมเด็จพุฒาจารย์(โตพฺรหฺมรํสี)องค์ใหญ่จากนั้นรัฐมนตรีประจําสํานักนายกรัฐมนตรีเปิดกรวยสักการะหน้าพระรูปสมเด็จพระอริยวงศาคตญาณสมเด็จพระสังฆราชสกลมหาสังฆปริณายกและร่วมกิจกรรมแจกสิ่งของโรงทานจํานวน1,000ชุดภายในบรรจุข้าวสารไข่ไก่สดบะหมี่สําเร็จรูปปลากระป๋อง10กระป๋องและน้ํามันพืช เป็นเงินชุดละ520บาท
สมเด็จพระพุฒาจารย์(โตพฺรหฺมรํสี)หรือนามที่นิยมเรียก"สมเด็จโต" "หลวงปู่โต"หรือ"สมเด็จวัดระฆัง"เป็นพระภิกษุมหานิกายเป็นพระมหาเถระรูปสําคัญที่ได้รับความนิยมนับถืออย่างมากในประเทศไทยท่านเคยดํารงตําแหน่งเจ้าอาวาสวัดระฆังโฆสิตารามวรมหาวิหารในสมัยรัชกาลที่4-5 ท่านมรณภาพในวันที่22มิถุนายน2415ในอายุ84ปีและในปีนี้เป็นวันครบรอบ148ปีแห่งมรณกาลสมเด็จพุฒาจารย์(โตพฺรหฺมรํสี)
................................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-กระทรวงดิจิทัลฯ จับมือ มหาดไทย-กศน. เร่งส่งต่อความรู้การใช้ประโยชน์ “เน็ตประชารัฐ” ผลักดันดิจิทัลบูรณาการเศรษฐกิจและสังคม สอดรับโครงการ “ไทยนิยม ยั่งยืน”
วันศุกร์ที่ 16 กุมภาพันธ์ 2561
กระทรวงดิจิทัลฯ จับมือ มหาดไทย-กศน. เร่งส่งต่อความรู้การใช้ประโยชน์ “เน็ตประชารัฐ” ผลักดันดิจิทัลบูรณาการเศรษฐกิจและสังคม สอดรับโครงการ “ไทยนิยม ยั่งยืน”
กระทรวงดิจิทัลฯ
กระทรวงดิจิทัลฯ เดินหน้าเร่งถ่ายทอดความรู้การใช้ประโยชน์จาก “เน็ตประชารัฐ” ภายใต้โครงการอบรมหลักสูตร “การใช้ประโยชน์จากเน็ตประชารัฐและการรู้เท่าทันเทคโนโลยีดิจิทัล” วางกลไกการขับเคลื่อนสอดรับโครงการ “ไทยนิยม ยั่งยืน”
นางสาวอัจฉรินทร์ พัฒนพันธ์ชัย ปลัดกระทรวงดิจิทัลเพื่อเศรษฐกิจและสังคม (ดีอี) เปิดเผยว่า ปัจจุบันกระทรวงดิจิทัลฯ ได้เร่งดําเนินการถ่ายทอดองค์ความรู้ให้เกิดการใช้ประโยชน์จากโครงการ “เน็ตประชารัฐ” ในพื้นที่ 24,700 หมู่บ้าน โดยได้จัดทําคู่มือการสร้างการรับรู้การใช้ประโยชน์จากเน็ตประชารัฐและการรู้เท่าทันเทคโนโลยีดิจิทัล และได้ฝึกอบรมครูจากสํานักงานส่งเสริมการศึกษานอกระบบและการศึกษาตามอัธยาศัย (กศน.) จํานวน 1,033 คน เพิ่อให้เป็นวิทยากรแกนนําในการสร้างการรับรู้ให้แก่กลุ่มผู้นําชุมชน จํานวน 100,000 คน ซึ่งขณะนี้ (ณ วันที่ 16 กุมภาพันธ์ 2561) ดําเนินการอบรมผู้นําชุมชนไปแล้ว จํานวน 18,335 หมู่บ้าน มีผู้เข้ารับการอบรมจํานวน 76,867 คน
การขับเคลื่อนนโยบายการพัฒนาบุคลากรเน็ตประชารัฐสอดรับกับโครงการ “ไทยนิยม ยั่งยืน” ของรัฐบาล โดยมีกรอบหลักในการดําเนินการเพื่อการมีส่วนร่วมในการพัฒนาประเทศไทยสู่ความยั่งยืนใน 10 เรื่อง โดยในหัวข้อ ที่ 8 การรู้เท่าทันเทคโนโลยี ซึ่งเป็นภารกิจที่กระทรวงดิจิทัลฯ เป็นหน่วยงานหลักในการขับเคลื่อนนั้น ซึ่งที่ผ่านมาได้ มีการวางนโยบายทั้งระดับจังหวัด อําเภอ ไปจนถึงระดับตําบล เพื่อให้ความรู้แก่ประชาชน ให้มีความรู้เท่าทัน และใช้เทคโนโลยีดิจิทัลให้เกิดประโยชน์สูงสุด โดยกระทรวงฯ ได้สนับสนุนองค์ความรู้ให้กับครู กศน. เพื่อร่วมเป็นทีมงานระดับตําบล และจัดทําคู่มือสําหรับใช้ในการถ่ายทอดความรู้ไปสู่ประชาชนตามแผนโครงการฯ เมื่อทีมระดับตําบลดําเนินการเสร็จสิ้น กระทรวงดิจิทัลฯ จะดําเนินการจัดอบรมเชิงปฏิบัติการเพิ่มเติมในเชิงลึกให้แก่ผู้ที่สนใจ ตลอดจนผู้ประกอบการ และกลุ่มอาชีพในหมู่บ้านที่มีเน็ตประชารัฐไม่น้อยกว่า 1 ล้านคน ตอบรับข้อที่ 10 ของโครงการ “ไทยนิยม ยั่งยืน” ที่เป็นภารกิจของแต่ละหน่วยงาน
ทั้งนี้ เป้าหมายในระยะยาว กระทรวงดิจิทัลฯ ได้ให้ความสําคัญเรื่องของการใช้ประโยชน์จาก“เน็ตประชารัฐ” เพื่อให้ประชาชนในพื้นที่ห่างไกลเข้าถึงบริการของภาครัฐ การบริการสาธารณสุข และส่งเสริมการสร้างอาชีพสร้างรายได้ให้กับประชาชน ซึ่งในอนาคตประเทศไทยจะมีเครือข่ายอินเทอร์เน็ตทั่วทุกพื้นที่ของประเทศ โดยเฉพาะภาคการเกษตรซึ่งถือเป็นภาคการผลิตที่สําคัญของไทย จะสามารถพัฒนาไปสู่การเกษตรแบบทันสมัย โดยการใช้เทคโนโลยีดิจิทัลในการสร้างนวัตกรรมใหม่ ๆ ซึ่งจะสร้างมูลค่าเพิ่มให้กับชุมชนจากรุ่นสู่รุ่น ในลักษณะของการช่วยเหลือเกื้อกูลกันในสังคม
**************************
รัฐบาลไทย-ข่าวทำเนียบรัฐบาล-​เลขาธิการองค์การที่ประชุมแห่งกรุงเฮกว่าด้วยกฏหมายระหว่างประเทศแผนกคดีบุคคล เข้าเยี่ยมคารวะ รองนายกรัฐมนตรี
วันอังคารที่ 1 พฤษภาคม 2561
​เลขาธิการองค์การที่ประชุมแห่งกรุงเฮกว่าด้วยกฏหมายระหว่างประเทศแผนกคดีบุคคล เข้าเยี่ยมคารวะ รองนายกรัฐมนตรี
​เลขาธิการองค์การที่ประชุมแห่งกรุงเฮกว่าด้วยกฏหมายระหว่างประเทศแผนกคดีบุคคล เข้าเยี่ยมคารวะ รองนายกรัฐมนตรี
วันนี้ (1 พฤษภาคม 2561) เวลา 15.00 น. นายกริสตอฟ แบร์นัสโกนี (Mr. Christophe Bernasconi) เลขาธิการองค์การที่ประชุมแห่งกรุงเฮกว่าด้วยกฏหมายระหว่างประเทศแผนกคดีบุคคล (Hague Conference on Private International Law: HCCH) เข้าเยี่ยมคารวะ นายวิษณุ เครืองาม รองนายกรัฐมนตรี ณ ห้องรับรอง 1 ตึกบัญชาการ 1 ทําเนียบรัฐบาล
รองนายกรัฐมนตรียินดีที่ได้พบกับเลขาธิการองค์การที่ประชุมแห่งกรุงเฮกว่าด้วยกฏหมายระหว่างประเทศแผนกคดีบุคคลในวันนี้ โดยชื่นชมที่ HCCH เปิดโอกาสให้นานาประเทศทั้งที่เป็นสมาชิกและไม่เป็นสมาชิก HCCH สามารถเข้าเป็นภาคีอนุสัญญาแห่งกรุงเฮกได้ ซึ่งไทยได้เข้าร่วมอนุสัญญาแห่งกรุงเฮกที่สําคัญ 2 ฉบับ ได้แก่ อนุสัญญากรุงเฮกว่าด้วยลักษณะทางแพ่งในการลักพาตัวเด็กระหว่างประเทศ ค.ศ. 1980 (Hague Convention on the Civil Aspects of International Child Abduction) และอนุสัญญากรุงเฮกว่าด้วยความร่วมมือในการรับบุตรบุญธรรมระหว่างประเทศ ค.ศ. 1993 (Hague Convention on the Protection of Children and Co-operation in respect of Intercountry Adoption)
ทั้งสองฝ่ายยืนยันที่จะร่วมมืออย่างสร้างสรรค์ เพื่อพัฒนากฎหมายทั้งภายในและระหว่างประเทศอย่างแข็งขัน พร้อมหารือเกี่ยวกับการเข้าเป็นสมาชิก HCCH ของไทย โดยเลขาธิการองค์การที่ประชุมแห่งกรุงเฮกว่าด้วยกฏหมายระหว่างประเทศแผนกคดีบุคคล กล่าวถึงความสําคัญของการเข้าเป็นสมาชิกของไทย ที่จะทําให้ไทยได้ประโยชน์ในการมีส่วนร่วมให้ความเห็นเพื่อพิจารณาการออกอนุสัญญาต่าง ๆ รวมถึงการได้รับความช่วยเหลือทางวิชาการที่เกี่ยวข้อง นอกจากนี้ HCCH เห็นผลประโยชน์ของไทยที่จะได้รับจากการเข้าเป็นภาคีฯ โดยเฉพาะอนุสัญญาที่ส่งเสริมการพัฒนาเศรษฐกิจ การค้า การลงทุนและการเพิ่มขีดความสามารถในการแข่งขันของไทย ซึ่งจะช่วยเพิ่มประสิทธิภาพในการค้าและการลงทุนทั้งในและต่างประเทศ
โอกาสนี้ รองนายกรัฐมนตรีแสดงความขอบคุณที่ HCCH เชิญให้ไทยเข้าเป็นสมาชิก HCCH และไทยเล็งเห็นถึงความสําคัญจากการเข้าเป็นสมาชิกดังกล่าว พร้อมเน้นย้ําว่า การเข้าเป็นสมาชิก HCCH สอดกล้องกับนโยบายของไทยในการปรับปรุงกฎหมายและกระบวนการยุติธรรมให้ทันสมัย เป็นธรรม และสอดคล้องกับมาตรฐานสากล ซึ่งไทยจะรับคําเชิญดังกล่าวไปพิจารณากับหน่วยงานที่เกี่ยวข้อง อาทิ กระทรวงยุติธรรม กระทรวงการต่างประเทศ และจะแจ้งให้ทราบต่อไป
รัฐบาลไทย-ข่าวทำเนียบรัฐบาล-รมต.นร. หม่อมหลวงปนัดดาฯ กล่าวให้โอวาทแก่คณะเยาวชนในพื้นที่จังหวัดนราธิวาส ที่เข้าร่วมโครงการ “เยาวชนสานใจชายแดนใต้
วันจันทร์ที่ 17 ตุลาคม 2559
รมต.นร. หม่อมหลวงปนัดดาฯ กล่าวให้โอวาทแก่คณะเยาวชนในพื้นที่จังหวัดนราธิวาส ที่เข้าร่วมโครงการ “เยาวชนสานใจชายแดนใต้
รมต.นร. หม่อมหลวงปนัดดาฯ กล่าวให้โอวาทแก่คณะเยาวชนในพื้นที่จังหวัดนราธิวาส ที่เข้าร่วมโครงการ “เยาวชนสานใจชายแดนใต้
วันนี้ (26 สิงหาคม 2559) เวลา 14.00 น. ณ ห้องประชุม ชั้น 3 อาคารมงคลอาภา มหาวิทยาลัยเทคโนโลยีราชมงคลพระนคร ถนนสามเสน เขตดุสิต กรุงเทพฯ พันโท ตรีชาติ จันทร์น้อย หัวหน้าฝ่ายกิจการพลเรือน หน่วยเฉพาะกิจนราธิวาส ได้นํา หม่อมหลวงปนัดดา ดิศกุล รัฐมนตรีประจําสํานักนายกรัฐมนตรี ได้กล่าวมอบโอวาทให้แก่คณะเยาวชนในพื้นที่จังหวัดนราธิวาส ที่เข้าร่วมโครงการ “เยาวชนสานใจชายแดนใต้” จํานวน 120 คน ในโอกาสเดินทางมาทัศนศึกษาเรียนรู้สภาพสังคมของประชาชนในพื้นที่กรุงเทพมหานครและจังหวัดพระนครศรีอยุธยา และร่วมลงนามถวายพระพรพระบาทสมเด็จพระเจ้าอยู่หัว ณ ศาลาสหทัยสมาคม ภายในพระบรมมหาราชวัง
หลังจากที่คณะเยาวชนดังกล่าวเยี่ยมชมทําเนียบรัฐบาลแล้วคณะเยาวชนดังกล่าวได้เดินทางมายังห้องประชุมชั้น 3 ของอาคารมงคลอาภา มหาวิทยาลัยเทคโนโลยีราชมงคลพระนครโดยรัฐมนตรีประจําสํานักนายกรัฐมนตรี ได้กล่าวให้โอวาทพร้อมบรรยายพิเศษว่า ประเทศไทยแบ่งการปกครองเป็น 3 ส่วน ได้แก่ ส่วนกลาง ประกอบด้วย 19 กระทรวง และ 1 สํานักนายกรัฐมนตรีที่เทียบเท่ากระทรวง ส่วนที่สองประกอบด้วย 76 จังหวัดและ 878 อําเภอ ตลอดจนส่วนที่สามประกอบด้วยองค์การ บริหารส่วนจังหวัด เทศบาล (เทศบาลนคร เทศบาลเมืองและเทศบาลตําบล) และองค์การบริหารส่วนตําบลรวมทั้งมีกรุงเทพมหานครและเมืองพัทยา ซึ่งปกครองในลักษณะเขตพิเศษ
ทั้งนี้ ประเทศไทยได้แบ่งงบประมาณรายรับรายจ่ายของงบประมาณแผ่นดินในการพัฒนาประเทศทางด้านเศรษฐกิจและสังคม อย่างไรก็ตามประเทศไทยเป็นประเทศที่มีพระมหากษัตริย์ซึ่งทรงเป็นแบบอย่างที่ดีของปวงชนชาวไทยและของชาวอาเซียน ตลอดจนทรงมอบพระราชาอํานาจให้รัฐบาลเป็นตัวแทนต่างพระเนตรพระกรรณ ในการบริหารราชการแผ่นดิน เพื่อบําบัดทุกข์บํารุงสุขประชาชนให้มีคุณภาพชีวิตที่ดีขึ้น จึงขอให้ประชาชนชาวไทยทุกภาคส่วนและทุกกลุ่มทุกฝ่าย มีความรักสามัคคีกันเพื่อร่วมกันมุ่งมั่นสร้างสรรค์ และพัฒนาชาติบ้านเมืองให้เจริญก้าวหน้าต่อไป
ตอนท้ายของการเข้าพบรัฐมนตรีประจําสํานักนายกรัฐมนตรีในครั้งนี้ คณะเยาวชนได้ชมวีดีทัศน์ “7 ทศวรรษ ใต้ร่มพระบารมี” เพื่อเทิดพระเกียรติพระบาทสมเด็จพระเจ้าอยู่หัวซึ่งทรงประกอบพระราชกรณียกิจจํานวนมากมายให้แก่พสกนิกรของไทยตลอด 70 ปีที่ผ่านมาเพื่อให้คนไทยทุกคนมีความเป็นอยู่ที่ดีขึ้นอย่างต่อเนื่อง พร้อมกันนี้ รัฐมนตรีประจําสํานักนายกรัฐมนตรี ได้มอบรางวัลและของที่ระลึกให้แก่เยาวชนฯ ที่สามารถตอบคําถามได้ถูกต้อง พร้อมถ่ายภาพหมู่ร่วมกัน ณ บริเวณห้องประชุมดังกล่าว
************************
กลุ่มประชาสัมพันธ์และเผยแพร่ สํานักโฆษก
อภิวัฒน์ / รายงาน
ดวงใจ / ตรวจ
รัฐบาลไทย-ข่าวทำเนียบรัฐบาล-หายป่วยแล้วมีภูมิคุ้มกัน
วันอังคารที่ 14 กรกฎาคม 2563
หายป่วยแล้วมีภูมิคุ้มกัน
ช่วยเหลือผู้อื่นต่อได้
หายแล้ว ร่างกายแข็งแรง บริจาคพลาสมาได้